Amás, el RD 1591/92 inclúi nel so artículu 14.i) comu infraición pergrave la manipulación o alteración del material o equipamientu deportivu escontra les regles téuniques de cada deporte cuandu puean alterar la seguranza de la prueba o competición o faigan peligrar la integridá de les persones. Camentamos qu'ésta ye una novedá perinteresante pa nós, porque introduz nel ámbetu la disciplina deportiva l'elementu la seguridá nel desendolcu de l'actividá deportiva; daqué que ye perimportante pal nuesu coleutivu, tantu no que cinca a la propia seguridá de los deportistes nuna actividá eminentemente téunica comu ye la espeleoloxía, comu no que cinca al espeleosocorru, pola mor de la propia complexidá de les intervenciones nes actuaciones de socorru y rescate.